GiliGold/VAD_KnessetCorpus huggingface dataset:
משה גפני: היה סיכום בין ראש-הממשלה לבין השר המייצג, והגיעו להסכמה בדבר חבר הכנסת יוסי כץ, ושאלו גם גורמים נוספים כמו חברים ביהדות התורה, האם אנחנו מסכימים שחבר הכנסת יוסי כץ יעמוד בראש הוועדה ויהיה לו ממלא-מקום.
משה גפני: אנחנו הבענו את הסכמתנו.
משה גפני: אם ראש-הממשלה והשר המייצג מסכימים לעובדה שחבר הכנסת יוסי כץ יעמוד בראש הוועדה, אנחנו גם מסכימים.
משה גפני: מי אנחנו שנענה אחריהם אחרת?
משה גפני: אבל זה לא קשור ליושב-ראש ועדת הכנסת, זה קשור ליוסי כץ.
יוסי כץ: אני מעמיד את ההמלצה הזאת להצבעה בוועדה.
יוסי כץ: אני נמנע.
יוסי כץ: הבחירה אושרה.
יוסי כץ: ועדת הכנסת ממליצה בפני הוועדה המיוחדת לבחור בי כיושב-ראש הוועדה.
יוסי כץ: עברתי על רשימת חברי הוועדה הקיימת, ומצאתי שחלק מחברי הוועדה הם סגני שרים.
יוסי כץ: זה בסדר גמור מבחינת תקנון הכנסת, אבל אני מסב את תשומת לבכם לכך.
יוסי כץ: מדובר בסגני השרים אלי בן-מנחם, יצחק כהן, אברהם רביץ ויולי אדלשטיין.
משה גפני: חבר הכנסת אפי אושעיה, יושב-ראש סיעת העבודה, אנחנו מרגישים מאוד לא נוח עם זה, מכיוון שאנחנו ידידים של כולם, אנחנו רוצים שהכל יתנהל בסדר.
משה גפני: אני חושב שנדרשת לוועדה הסכמה שלך ושל זאב בוים ושל יאיר פרץ.
משה גפני: זה נוהל, ואני לא חושב שש"ס או הקואליציה ירצו להפר את זה.
משה גפני: הנושא היה צריך לבוא לכאן בהסכמה רק להצבעה, ולא בצורה הזאת.
יוסי כץ: הדיון בעניין בקשות הרביזיה יתחיל בשעה 10:30 ויסתיים בהצבעה.
יוסי כץ: כעת אנו דנים בערעורים על החלטת יושב ראש הכנסת והסגנים, שלא לאשר דחיפות הצעות לסדר-היום.
בנימין אלון: האם הרביזיה של חבר-הכנסת צבי הנדל תתקיים גם בשעה 10:30?
בשעה 10: אנו דנים בערעורים על החלטת יושב-ראש הכנסת והסגנים, שלא לאשר דחיפות הצעות לסדר-היום:
מרינה סולודקין: אני רציתי לומר לכם, שאני חושבת שזה הזמן הנכון לדבר על השלכות הרוחב וההשלכות לטווח הארוך של הפיגוע בדולפינריום.
יוסי כץ: סליחה, חבר הכנסת טלב אלסאנע, אני הודעתי שהדיון בבקשות הרביזיה יידחה לשעה 10:30.
מרינה סולודקין: ביקרתי הרבה משפחות שילדיהן נפגעו בפיגוע, וראיתי פחד ושמעתי רצון לירידה מהארץ, בגלל דאגה לעתיד הילדים.
מרינה סולודקין: כשבמשפחה יש ילד אחד או שניים ולא יותר, יש תחושה של אסון חברתי אחרי פיגוע.
מרינה סולודקין: אנחנו צריכים לעזור למשפחות אלה לא רק שבוע-שבועיים אחרי הפיגוע, אלא גם בטווח הרחוק.
מרינה סולודקין: רציתי לומר מעל במת הכנסת את הדברים האלה.
בנימין אלון: אין נציג נשיאות.
אריה האן: היתה צריכה לבוא חברת הכנסת סופה לנדבר.
יוסי כץ: אדוני סגן יושב ראש הכנסת, חבר הכנסת מיכאל נודלמן, האם אתה מייצג את עמדת הנשיאות?
מיכאל נודלמן: אני לא צריך לייצג אותה היום, אבל אני הייתי בנשיאות, ואני יכול להגיד מה הוחלט.
מיכאל נודלמן: לא קיבלו את דחיפות ההצעה לסדר-היום, בגלל שבשבוע שעבר כבר דיברו על הנושא הזה, והנשיאות מאשרת רק חמישה נושאים.
אריה האן: אני מסב את תשומת לבכם לכך שהיום על סדר-היום יידון הנושא: הפסקת האש והפיגוע בתל-אביב והשלכותיו – סיכום הדיון והצבעה.
אריה האן: היום יהיה סיכום הדיון והצבעה גם על הנושא של הפיגוע והשלכותיו.
אריה האן: עוד לא הסתיים בכלל הדיון.
יוסי כץ: אני אומר לכם ביושר ובהגינות, שנוח לי מאד לקבל את הערעור הזה, אבל בנסיבות האלה, זה יהיה תקדים לא רצוי מבחינתנו, כי אנחנו עדיין במהלך דיון.
יוסי כץ: אני חושב שצריך לשקול את זה.
אפי אושעיה: ביום שישי ביקרתי חלק מהמשפחות הללו בנתניה, ואני התרשמתי דווקא מתחושה אחרת - של קשר יותר חזק לארץ, ולא רצון לעזוב, אבל אם החברה הישראלית רוצה להביע איזושהי אמירה כלפיהם ולחזק אותם, צריכים לעשות משהו נוסף.
אפי אושעיה: אני מבין שלנשיאות יש נימוקים טובים, אם הדיון בנושא עדיין לא הסתיים, אבל בכל זאת אני מציע לבקש מיושב-ראש הכנסת לאפשר לחברת הכנסת סולודקין באופן חריג ובמסגרת של הסיכום, לדבר על העניין באופן אישי.
יוסי כץ: אני חושב שההצעה היא טובה.
יוסי כץ: אני מבקש לאפשר לחברת-הכנסת סולודקין לדבר על העניין, לפני שמצביעים על החלטות הסיכום.
אריה האן: לפני התשובה.
יוסי כץ: חברת הכנסת סולודקין, האם את מוותרת על הערעור?
יוסי כץ: אני לא רוצה להצביע.
יוסי כץ: תודה רבה חבר הכנסת אושעיה, הצעת הצעה טובה.
חיים דרוקמן: יהודי נרצח בשם יהדותו.
חיים דרוקמן: אני חושב שאי אפשר לעבור על זה לסדר-היום.
חיים דרוקמן: האם זה דבר שגרתי?
חיים דרוקמן: אם קורה משהו ליהודי בכל מקום בעולם, מדינת ישראל צריכה לזעוק.
שאול יהלום: מה יכול להיות יותר דחוף מאשר רצח באותו שבוע?
יוסי כץ: אגב, אני עצמי חשבתי להגיש הצעה דחופה לסדר-היום בעניין הזה.
יוסי כץ: לא הגשתי בסוף, אבל זה גם נראה לי מאד מוזר.
אריה האן: קיבלו חמש הצעות.
יוסי כץ: אבל אני חושב שההצעה היא מחויבת המציאות.
יוסי כץ: בעד – כולם נגד – אין נמנעים – אין הערעור על החלטת יו"ר הכנסת והסגנים שלא לאשר דחיפות הצעתו של חבר-הכנסת חיים דרוקמן בנושא "רצח הרב גרינבוים בשוויץ" התקבל.
יוסי כץ: שיבוץ חברי-הכנסת לחדרים
יוסי כץ: לפני שאנחנו עוברים להפסקה, אני מוכרח להתייחס במילה אחת לנושא של החדרים.
יוסי כץ: אתם לא יודעים, אבל מאחורי הקלעים אנחנו מנהלים כבר הרבה מאד זמן מאבקים קשים מאד כדי להעביר אנשים מחדריהם, ואני פשוט במצב כמעט בלתי נסבל.
יוסי כץ: יש נושא אחד, שאני רוצה לשמוע את דעתכם בנוגע אליו.
יוסי כץ: הסיעה של חבר הכנסת אחמד טיבי התפצלה, והוא היום בעצם סיעת יחיד.
יוסי כץ: לפי כל הקריטריונים שלנו לא מגיע לו חדר באגף ההילטון, והוא נמצא באגף ההילטון.
יוסי כץ: אני פניתי אליו, והוא אמר לי שהיה לו סיכום עם סיעת מרצ, שסיעתו קיבלה חדר סיעה וקיבלה בתמורה ממרצ חדר באגף ההילטון.
יוסי כץ: הלא עשינו עכשיו שיבוץ מחודש בחדרים בעקבות הקמת הממשלה החדשה, והרבה מאד אנשים החליפו את החדרים שלהם כתוצאה מכך, לא רק חבר הכנסת טיבי.
יוסי כץ: הרבה מאד אנשים עברו לחדרים פחות טובים, או יותר טובים.
יוסי כץ: אני בדקתי את הדבר, וגיליתי שלסיעת מרצ יש כבר ארבעה חדרים באגף ההילטונים, כפי שמגיע לה לפי המכסה ועל-פי גודלה.
יוסי כץ: אז אמרתי: עם כל הכבוד להסכמים שעשיתם, עשינו חלוקה מחודשת של החדרים, ואתה צריך לפנות את החדר ולעבור לחדר שמתאים לגודל הסיעה שלך.
יוסי כץ: אז אנשי מרצ אמרו לי: אנחנו הסכמנו להסדר, ואחד מחברי-הכנסת שלנו, יוסי שריד, הוא יושב-ראש האופוזיציה, ובתור יושב-ראש האופוזיציה אנחנו חושבים שמגיע לו חדר באגף ההילטון מחוץ למכסה.
יוסי כץ: אני ביקשתי לבדוק את הדבר עם הבנא"ם, ומצאתי שכשאהוד ברק היה יושב-ראש האופוזיציה, החדר שלו נכלל במכסה של סיעת העבודה.
אפי אושעיה: אבל לא היה אז חוק שנתן מעמד ליושב-ראש האופוזיציה.
סגן מזכיר הכנסת דוד לב: החוק לא מדבר על חדר.
אפי אושעיה: אבל החוק נותן מעמד מיוחד ליושב-ראש האופוזיציה.
יוסי כץ: אני רוצה שיהיה ברור, שאם חבר-הכנסת אחמד טיבי לא עובר חדר לפי התכנית שהוכנה על-ידי ועדת שיבוץ החדרים, המשמעות היא שלחבר-הכנסת ישראל כץ אין לאן לעבור.
יוסי כץ: הוא מיועד לעבור לחדר הזה, והוא אמור מחר להתחלף עם חבר-הכנסת ליצמן.
יוסי כץ: הוא הודיע לי: אם אני לא אקבל את החדר שמגיע לסיעת הליכוד – ולפי המכסה, החדר הזה מגיע לסיעת הליכוד – אני פשוט לא אפנה את החדר שלי.
יוסי כץ: אני קודם רוצה לשמוע את דעתכם.
אפי אושעיה: אני אתייחס לעניין יושב-ראש האופוזיציה.
אפי אושעיה: נכון שליוש
אפי אושעיה: ב-ראש האופוזיציה גם לא היה רכב וגם לא היתה לשכה ולא היו לו דברים אחרים, אבל יש לו מעמד מיוחד.
אפי אושעיה: יחד עם זה, ההסכמים בין מרצ לבין חבר-הכנסת טיבי הם לא עניין של ועדת הכנסת; שיפתרו את העניין בינם לבין עצמם.
אפי אושעיה: חבר-הכנסת טיבי יושב כרגע בחדר שלא שייך לו על-פי אמות המידה שנקבעו בוועדה, ולכן צריך לפנות אותו בלי חוכמות.
יוסי כץ: אז אני מציע שההחלטה שלנו תהיה שחבר-הכנסת טיבי מפנה את חדרו.
יוסי כץ: אנחנו נביא הנה לוועדת הכנסת לדיון חוזר את הנושא של יושב-ראש האופוזיציה – האם צריך לקבוע איזשהו עקרון?
אפי אושעיה: למה לנו לחפש צרות?
אפי אושעיה: עזוב.
יוסי כץ: אבל אין קשר בין הדברים.
בנימין אלון: באותה הזדמנות שאתה מעלה את הנושא, מה באשר לחדרי הסיעות?
יוסי כץ: בקשר לחדר הסיעה, אני פניתי לרוני מילוא, וגם פניתי בתזכורת למיטב ידיעתי.
יוסי כץ: כתבתי לרוני מילוא מכתב, ובו כתוב בצורה ברורה מאד, שלפי גודל הסיעות, צריכה סיעת המרכז להתחלף עם סיעת ישראל ביתנו - האיחוד הלאומי.
יוסי כץ: אני מציע שזאת תהיה החלטה של הוועדה.
יוסי כץ: אני אפנה אליו פעם נוספת, ואזמן אותם לדיון בוועדה.
בנימין אלון: אם זה יתבצע, אני יכול לשחרר, לבקשת המזכירות, כמה חדרים של ישראל ביתנו שממוקמים למטה.
יוסי כץ: זה אינטרס משותף של כולנו.
מרינה סולודקין: אני מאד מציעה לא לערב את עניין החדרים במאבקים האידיאולוגיים והלאומיים שיש לנו - -
אפי אושעיה: איזה מאבקים?
אפי אושעיה: לא הבנתי.
מרינה סולודקין: כאשר מדברים על מאבק אידיאולוגי, אני חייבת לציין שחונכתי וגדלתי במקום אחר.
מרינה סולודקין: אנחנו לא מקבלים בימים האחרונים את ההתנהגות הפוליטית של חברי-כנסת - -
יוסי כץ: את מפחדת שיקשרו בין השניים?
יוסי כץ: אין חשש.
יוסי כץ: פינינו את השר רענן כהן הבוקר לחדר אחר וגם אנשים נוספים.
אפי אושעיה: אני מצהיר לפרוטוקול, שחבר-הכנסת טיבי הוא חבר שלי.
אפי אושעיה: אני גם חלוק עליו פוליטית, אבל מה זה קשור לחדרים?
בנימין אלון: האם זה פותר את כל בעיית חברי-הכנסת?
יוסי כץ: כמעט.
יוסי כץ: אם זה מעניין אתכם, הבעיה היא ברשימות שהתפצלו.
יוסי כץ: בעיקרון, הסיעה של חבר-הכנסת האשם מחאמיד צריכה להחליט מי יושב בהילטון.
סגן מזכיר הכנסת דוד לב: יש להם שלושה חברי-כנסת, ולכן מגיע להם חדר אחד בהילטון.
יוסי כץ: יש להם שני חדרים בהילטון, ואני פניתי וביקשתי מהם לעשות סדר בעניין.
יוסי כץ: אני מקבל גיבוי גם לעניין הזה, הכל לפי החלטה של ועדת שיבוץ חדרים.
בנימין אלון: האם כל שאר החדרים מתעכבים רק בגלל זה?
יוסי כץ: כן, מדובר ב-16 חדרים.
בשעה 10: ג.
בשעה 10: רביזיה בדבר קביעת הרכב הוועדה המשותפת של ועדת החוץ והביטחון וועדת החוקה, חוק ומשפט לדיון בהצעת חוק שירות הביטחון הכללי
יוסי כץ: רבותיי, אני מחדש את הישיבה.
יוסי כץ: הנושא הראשון הוא בקשת רביזיה על החלטת הוועדה, שלא להקדים את הדיון בהצעת חוק תיקון פקודת מניעת טרור (תיקון – ארגון טרוריסטי) של חבר-הכנסת צבי הנדל.
בנימין אלון: לפי סדר הנושאים, צריך לדון בנושא הקודם.
יוסי כץ: בסדר, אין בעיה.
יוסי כץ: אנחנו פותחים בבקשה של חבר-הכנסת בני אלון וסיעת ישראל ביתנו - האיחוד הלאומי לרביזיה בדבר קביעת הרכב הוועדה המשותפת של ועדת החוץ והביטחון וועדת החוקה, חוק ומשפט לדיון בהצעת חוק שירות הביטחון הכללי.
יוסי כץ: ועדת הכנסת התבקשה לאשר הרכב של ועדה משותפת, שחציו מוועדת החוץ והביטחון, וחציו מוועדת החוקה, חוק ומשפט.
יוסי כץ: אנחנו פנינו לוועדות האלה, וביקשנו מהן לתת שמות של חברי-כנסת שיהיו חברים בוועדה המשותפת, והבאנו זאת הנה לאישור.
יוסי כץ: בישיבה נכחתי לבד.
יוסי כץ: אני אגב פניתי ליושב-ראש ועדת החוקה, חוק ומשפט, ושאלתי אותו האם הוא מעוניין לשאת את דברו ולהביע את עמדותיו בדיון היום.
שאול יהלום: האם אפשר רק לחזור על שמות חברי-הכנסת שנבחרו, כדי שנדע במה מדובר?
יוסי כץ: אני אחזור על השמות.
יוסי כץ: הנציגים של חברי ועדת החוץ והביטחון בוועדה המשותפת לחקיקת חוק שירות הביטחון הכללי: חבר הכנסת דן מרידור - יושב-ראש הוועדה, משה ארנס, חיים רמון, רן כהן ובני אלון.
יוסי כץ: מטעם ועדת החוקה, חוק ומשפט: אופיר פינס-פז, יובל שטייניץ, דוד טל, שאול יהלום וטלב אלסאנע.
יוסי כץ: ההרכב הזה אושר בישיבה הקודמת.
יוסי כץ: חבר-הכנסת בני אלון ביקש רביזיה בשם סיעתו, וזה מה שעולה עכשיו על הפרק.
יוסי כץ: השאלה היחידה היא, האם להיעתר לבקשת הרביזיה.
יוסי כץ: אם ניעתר לבקשת הרביזיה, אנחנו נצביע בשאלה האם מאשרים את ההרכב, או לא מאשרים את ההרכב.
אפי אושעיה: אדוני היושב-ראש, יש לי הערה טכנית.
אפי אושעיה: מי שהמליץ על כך בוועדת החוץ והביטחון, או בוועדת החוקה, חוק ומשפט, צריך להיות כאן.
אפי אושעיה: לפני שבכלל מתייחסים לעניין, צריך להסביר את הדברים.
יוסי כץ: אני אמרתי שהזמנתי את חבר-הכנסת אופיר פינס-פז לומר את דברו.
יוסי כץ: אני מציע שחבר-הכנסת בני אלון קודם כל יפתח, ויאמר למה הוא מבקש רביזיה.
יוסי כץ: אנחנו נאפשר לחבר-הכנסת אופיר פינס-פז, יושב-ראש ועדת החוקה, חוק ומשפט לומר את עמדתו.
יוסי כץ: נשמע בקצרה את כל מי שמעוניין להביע את עמדתו, ואחר-כך נצביע על בקשת הרביזיה.
יוסי כץ: בשעה 10:45 תתקיים הצבעה.
יוסי כץ: אם היא תידחה בכמה דקות, אני מתנצל.
בנימין אלון: כשנודע לי על ההרכב המוצע, הבנתי ששגגה נפלה אצל יושב-ראש ועדת החוקה, חוק ומשפט, כי אולי הוא לא הבין את הרגישות של החוק הזה.
בנימין אלון: אני הייתי בוועדה הזאת שדנה בחוק בדיון הקודם, לפני שביילין הקפיא זאת.
בנימין אלון: כמעט כל הדיונים התקיימו במתקנים של השב"כ, וראשי האגפים הופיעו שם, כשהדיון היה דיון פתוח וענייני, כשמטרת החוק היא הגדרה וסיוג סמכויות השב"כ וכו'.
בנימין אלון: למרות שלא נכנסים לכל פרטי החקירה, גם מה שנאמר שם היה טעון בדברים מאד מאד עקרוניים ורגישים.
בנימין אלון: אין לי ספק שבאופן דמגוגי – ואני רגיל לזה – יכולים לצעוק "גזען" ו"גולדשטיין" וכל מיני קללות שאני מכיר.
בנימין אלון: הרי לא הייתי מעלה בדעתי לפסול אדם בשל מוצאו הלאומי, אם הוא היה נאמן למוסדות הביטחוניים של המדינה, אבל כשבדואים משרתים בצה"ל וחבר-הכנסת טלב אלסאנע אומר שזאת בושה, וכשחבר-הכנסת טלב אלסאנע ננזף חמורות על-ידי ועדת האתיקה, כשהוא קורא לשמעון פרס "רוצח ילדים"?
בנימין אלון: הדברים רשומים אצלי.
טלב אלסאנע: מה הרלוונטיות של הדבר הזה?
טלב אלסאנע: האם אלה שיקולים ענייניים לרביזיה?
זאב בוים: אלה שיקולים מאד ענייניים לרביזיה.
טלב אלסאנע: מה, אסור לי להשמיע דעות פוליטיות?
זאב בוים: הן לא פוליטיות.
שאול יהלום: רק בסוריה מותר לדבר?
שאול יהלום: פה אסור לדבר?
בנימין אלון: אם אלוף יוסוף משלב, שהוא לא בן העדה היהודית, אלא בן העדה הדרוזית, יוצע להשתתף בוועדה כזאת, או אם כל אדם אחר יוצע, ומישהו יעיז לחשוד בנאמנותו למוסדות הביטחון של המדינה – הצבא והשב"כ – הוא ייחשד בצדק כגזען.
בנימין אלון: אם מישהו אחר היה מעלה הצעה כזאת, אני הייתי מתקומם על כך.
טלב אלסאנע: האם השירות הצבאי זה תנאי כדי להיות חבר ועדה?
טלב אלסאנע: מה זה פה?
טלב אלסאנע: זו פסילה על רקע דעות פוליטיות.
עבד-אלמאלכ דהאמשה: ישנם ערבים שמשרתים בצבא, וגם הם נחשבים כלא נאמנים למדינה, למרות שהם משרתים בצבא.
יוסי כץ: חבר הכנסת בוים, או שנתנהג בצורה תרבותית, נשמע את הטענות ונאפשר לכל צד לומר את דברו, או שחבל על הזמן ואני אסגור את הישיבה ונדחה את ההצבעה.
בנימין אלון: אני מבקש לקיים הצבעה על החלטתך לאשר את ההרכב, ולהביא זאת מחדש לוועדת החוקה, חוק ומשפט, שתמליץ על הרכב אחר.
יוסי כץ: חבר הכנסת אופיר פינס-פז, יושב-ראש ועדת החוקה, חוק ומשפט.
אופיר פינס-פז: אני קודם כל מודע לכך שהרקע לדיון הזה הוא רקע מאד טעון.
אופיר פינס-פז: אנחנו מקיימים את הדיון הזה יום אחרי ההתבטאויות המזעזעות של חבר-הכנסת עזמי בשארה בסוריה, ואני מבין שפה הולכים להתלהם.
אופיר פינס-פז: אני מבקש לשמור על מסגרת דיון לא מתלהמת, ולקיים דיון לגופו של עניין ולא לגופו של איש.
אופיר פינס-פז: נכון שגם אני לא מאוהב בהצהרות של חבר-הכנסת טלב אלסאנע ויש לי עליו ביקורת לגיטימית - כמו שאולי יש לו עליי - אבל אני לא חושב שזה ממן העניין.
אופיר פינס-פז: החוק עצמו אמור לקבע בחקיקה את מעמד השב"כ ואת סמכויותיו.
אופיר פינס-פז: אני וידאתי שכל דרך הפעולה המבצעית היא לא בחוק, היא לא מעניינו של החוק.
אופיר פינס-פז: אני גם לא חושב שהוועדה המשותפת צריכה לקיים את ישיבותיה במתקני השב"כ, עם כל הכבוד הראוי.
אופיר פינס-פז: בוועדה כזאת יש 10 חברי-כנסת משתי ועדות הכנסת הרלוונטיות.
אופיר פינס-פז: אם היה עניין ביטחוני מובהק, לא היו מקימים ועדה משותפת, והחוק הזה היה נידון רק בוועדת חוץ וביטחון.
אופיר פינס-פז: למה עירבו את ועדת החוקה, חוק ומשפט מלכתחילה?
אופיר פינס-פז: עירבו אותה מלכתחילה בגלל ההיבטים הקונסטיטוציוניים החוקתיים של העניין הזה, ולא המבצעיים.
אופיר פינס-פז: לכן אמרו שתהיה ועדה משותפת, שזה דבר מאד הגיוני.
אופיר פינס-פז: חשבתי שבהרכב של 10 חברי-כנסת – אגב, תיאמתי אותו עם ועדת החוץ והביטחון – לא יכול להיות שלא יהיה אף חבר-כנסת שהוא ביקורתי כלפי המערכת במובן המלא של המילה, לא במובן החלקי של המילה.
אופיר פינס-פז: הרי אם אנחנו נמשיך עם העניין הזה עד הסוף, למה לתת להם להצביע על החוק במליאה?
אופיר פינס-פז: בואו לא ניתן להם להצביע על החוק גם במליאה, לא בוועדה ולא במליאה.
אופיר פינס-פז: לפי ההגיון המעוות הזה, בכלל לא ניתן לערבים להצביע על חוק השב"כ.
מוחמד ברכה: אתה נותן רעיונות לכל מיני אנשים.
זאב בוים: רעיונות טובים.
מוחמד ברכה: חבר-הכנסת בוים, תעשה את זה.
זאב בוים: אתה רוצה?
זאב בוים: אתה רוצה שאני אעשה את זה?
זאב בוים: אל תלמד אותנו דמוקרטיה.
זאב בוים: לך ללמוד דמוקרטיה בארצות שאתה תומך בהן.
מוחמד ברכה: איזה מן סגנון דיבור זה?
יוסי כץ: חבר-הכנסת ברכה, בזה איבדת את רשות הדיבור.
מוחמד ברכה: זאת זילות חברי-הכנסת.
מוחמד ברכה: הוא ילמד אותנו דרך ארץ?
יוסי כץ: אנחנו לא בבית-קפה פה.
יוסי כץ: האם אנחנו באסיפת בחירות?
יוסי כץ: חבר הכנסת אופיר פינס-פז מסיים את דבריו.
אופיר פינס-פז: צלצלו אליי ודיברו אתי נציגים של השב"כ.
מוחמד ברכה: שנצא החוצה וזהו - -
זאב בוים: אנחנו עושים את זה.
מוחמד ברכה: תעשה את זה כבר, אתה מאיים עליי?
זאב בוים: אנחנו עושים.
טלב אלסאנע: איך הוא מדבר?
אופיר פינס-פז: דיברו אתי חברים מהשב"כ, ואמרו לי שיהיה להם קשה לחשוף בפני הוועדה בדיון פתוח מידע ופרטים מלאים, שהם רלוונטיים בעיניהם וגם בעיניי.
אופיר פינס-פז: לכן, אני אמרתי: אין שום בעיה – ולדעתי, יש לזה הסכמה רחבה – שכאשר נדון בנושאים שיש בהם נגיעה לצד מבצעי, למרות ששוב אני אומר שהחוק לא עוסק בזה, אפשר בסעיפים הספציפיים האלה, להקים ועדת משנה גם של הוועדה המשותפת, כמו לכל ועדה - כמו לוועדת הכנסת ולוועדת החוקה, חוק ומשפט.
אופיר פינס-פז: לא צריך ללכת בעניין הזה בכיפופי ידיים.
אופיר פינס-פז: אני לא רואה בזה דבר הרה אסון.
אופיר פינס-פז: אני חשבתי שנכון מבחינת הכנסת לעשות את הדברים האלה בצורה כזאת, שלא מוציאה מחוץ לגדר אנשים שהם באופן ברור מתנגדים – בסדר, הם רוצים לרסן את השב"כ.
זאב בוים: מה זה מתנגדים?
זאב בוים: מתנגדים למה?
יוסי כץ: סליחה, איזו מן צורה זו?
יוסי כץ: חבר-הכנסת פינס-פז מביע את עמדתו.
מרינה סולודקין: לא היסטריים, אין דראושה בכנסת.
טלב אלסאנע: ברוסיה.
יוסי כץ: רבותיי, אני עומד לנעול את הדיון, אם לא תפסיקו.
אופיר פינס-פז: יש לי הרגשה שאם ועדת החוץ והביטחון היתה מביאה את חבר-הכנסת האשם מחאמיד, זה היה בסדר, ואם זה חבר-הכנסת טלב אלסאנע זה לא בסדר.
יובל שטייניץ: מי שמתנגד לקיום השב"כ, לא יכול להיות - -
טלב אלסאנע: יש רוב נגד הדעה שלי.
יוסי כץ: עד שלא נכבד אחד את השני, אני נועל את הדיון.
יוסי כץ: אני אודיע על המשך הדיון.
יוסי כץ: בוקר טוב, נפתח את ישיבת הוועדה לפי סדר היום.
יוסי כץ: אם חברים לא מצאו לנכון להופיע לדיון בנושא הזה, סימן שהנושא כנראה לא מטריד את מנוחתם.
יוסי כץ: חבר הכנסת אפי אושעיה פנה אליי וחזר וביקש ממני להעלות את הנושא על סדר היום ואני נותן לו לפתוח.
אפי אושעיה: אדוני היושב ראש, אני רוצה להדגיש, במיוחד לאור הפרסומים שהיו בכלי התקשורת, שפניתי אליך ב-13 במארס, לפני שלושה חודשים.
אפי אושעיה: אני מדגיש את זה כדי להסביר שלא היה מחטף, לא היה תעלול ולא היה שום דבר במסתרים.
אפי אושעיה: פניתי אליך וכתבתי לך מכתב, שהוא לידיעת יושב ראש הכנסת.
אפי אושעיה: אמרתי שביולי 96' נבחרתי לכנסת ה-14, במאי 99' הופסקה כהונתי עקב פיזור הכנסת בבחירות כלליות חדשות ובפברואר 2001 הושבעתי לכנסת ה-15.
אפי אושעיה: נמסר לי על ידי גזברות הכנסת כי עליי לעבור לפנסיה צוברת בעקבות הפסקת חברות בכנסת, שארכה יותר משנה, ואילו הפנסיה התקציבית מוקפאת עד גיל פרישה או הפסקת חברות בכנסת.
אפי אושעיה: אני רואה עצמי נפגע באופן חמור ביותר בזכויותיי במעבר מפנסיה תקציבית לצוברת.
אפי אושעיה: לדעתי יש לאפשר לחברי כנסת, שיש להם רציפות של קדנציות, להמשיך בפנסיה תקציבית.
אפי אושעיה: ביקשת לחשוב, לבדוק ולשקול את הדברים ולא קיימת ישיבה.
אפי אושעיה: חיכיתי לישיבה חודשיים וחצי.
אפי אושעיה: בשולי הדברים סיפרתי שבכל מקום שבו הייתי קודם, הסתדרות ועיריה, לא נכנסתי לפנסיה תקציבית משום שהגיל שלי היה צעיר מדי.
אפי אושעיה: למעשה היום הגעתי למצב שבו אני בלי שום זכויות פנסיוניות משום שקיבלתי פיצויים מהמקומות שעבדתי בהם.
אפי אושעיה: אני חושב שראוי שהכנסת תדון בנושא הזה ותבדוק את חברי הכנסת על פי הקדנציות שלהם ולא לפי שנת עבודה, משום שחברי כנסת ונבחרי ציבור, בניגוד לעובדים בשלטון המקומי או בשירות המדינה, הבחירה שלהם לא תמיד תלויה בהם.
אפי אושעיה: הדגשתי בפניך בשיחה שהייתי ברשימה לכנסת הבאה ולא התנתקתי מהמערכת הפוליטית.
אפי אושעיה: לכן חשבתי שצריכה להיות אבחנה לגבי נבחרי ציבור בכנסת לפחות של שנתיים ולא של שנה ויש לי עוד נימוקים שאני יכול לפרט.
אפי אושעיה: ראיתי את התעלולים, גם של חבריי וגם של מנהלת היחידה הכלכלית בתנועה לאיכות השלטון, שפונה אליך ומדברת על החוק לשמירת זכויות הפנסיה, כאילו הולכים לקבל איזושהי הטבה, לעומת עובדי המדינה המופלים לרעה.
אפי אושעיה: אני מבקש להדגיש בפניך פעם נוספת, עם כל הכבוד לתנועה לאיכות השלטון, שהיא תנועה חשובה בארץ, שלפעמים היצר של הפרסום גובר על שיקול הדעת והבדיקה.
אפי אושעיה: אם היו בודקים היו מגלים שאנחנו מופלים לרעה יחסית לעובדי המדינה, אבל הם לא בדקו עד הסוף כמו שהם רגילים לעשות.
אפי אושעיה: הכנסת החמירה עם נבחריה, מתוך מחשבה שכל עובדי המדינה יהיו במצבנו.
אפי אושעיה: לכן פניתי אליך פעם נוספת וביקשתי ממך לקיים את הישיבה.
אפי אושעיה: אני מודיע כאן שבדקת, שקלת והתמהמהת יותר מדי לטעמי.
אפי אושעיה: דרשתי את הפגישה הזאת ואני מבקש לדון בעניין הזה.
אפי אושעיה: אני מבקש להביא את זה להכרעת מליאת הכנסת.
אפי אושעיה: אני מבקש להגיד כאן שדיברתי עם שר המשפטים וביקשתי ממנו לדעת מה עמדת הממשלה בעניין הזה.
אפי אושעיה: שר המשפטים אמר לי שלממשלה אין עמדה בעניינים מהסוג הזה והיא לא תתערב בעניין כזה.
אפי אושעיה: זה עניין של זכויות חברי כנסת וחברי הכנסת יחליטו על כך בעצמם.
אפי אושעיה: אחרי כל ההקדמה הזאת אני מבקש את רשותך לא להיות נוכח בישיבה.
אפי אושעיה: למרות שאני חושב שיש פה עיוות שצריך לתקן אותו, אני לא חושב שראוי שאני אנהל פה משא ומתן עם הגורמים המקצועיים בעניין ולכן אני מבקש לעזוב את הישיבה.
יוסי כץ: רשמנו לפניך את מה שאמרת.
יוסי כץ: (חבר הכנסת אפי אושעיה עוזב את הישיבה)
יוסי כץ: הזמנתי את יובל רכלבסקי, הממונה על השכר, כדי להבהיר סוגיה שמאד מטרידה אותי.
יוסי כץ: בשעתו, עד כמה שזכור לי, בוטלה הפנסיה התקציבית לחברי הכנסת בנימוק שהושג הסכם לגבי עובדי המדינה וכל עובדי המדינה החדשים יעברו מפנסיה תקציבית לפנסיה צוברת.
יוסי כץ: זאת היתה העילה ששכנעה אותי כחבר כנסת להצביע בעד ההצעה ואני מניח שכמוני גם חברי כנסת אחרים.
יוסי כץ: חשוב לי לדעת אינפור
יוסי כץ: מטיבית מה המצב לגבי עובדי המדינה.
אנה שניידר: אני מבקשת להעיר שהתיקון לחוק גמלאות לנושאי משרה ברשויות השלטון התקבל בחוק ההסדרים בשנת 1999.
אנה שניידר: אני מחזיקה בידי את הצעת החוק ושם נאמר כך: "על אף האמור בסעיף 1 לא ישולמו גמלאות מאוצר המדינה לנושאי משרה, שהחלו בכהונתם לאחר יום 31 בדצמבר 98'", כי חשבו שזה יהיה התאריך, ואז באה הפסקה הרלוונטית: "הוראה זו תחול גם על חברי כנסת ועל שרים שהחלו בכהונתם לפני היום הקובע ונבחרו או מונו לתקופת כהונה נוספת לאחר תקופה כלשהי, שבה לא כיהנו כחברי כנסת".
אנה שניידר: זאת אומרת שההוראה היתה חמורה יותר, כי בעצם היא אמרה שכל מי שלא כיהן ולו יום אחד, עובר לפנסיה צוברת.
אנה שניידר: במהלך הדיונים בוועדת הכספים שונה העניין, זאת אומרת שמצד אחד נקבע התאריך הקובע ליום 15 במאי 1999 ומצד שני הוגדלה התקופה לשנה, כך שבאיזשהו מקום הקלו עם חברי הכנסת והיתה מחשבה מאחורי זה.
אנה שניידר: נקודה נוספת שרציתי לציין היא שהחוק מתייחס לכלל נושאי משרה ברשויות השלטון, זאת אומרת גם שופטים, גם מבקר המדינה, גם נשיא המדינה.
יוסי כץ: כתוב מה הסיבה לכך שמחוקקים את החוק הזה?
אנה שניידר: בדברי ההסבר לסעיף 9 להצעת החוק כתוב שבספטמבר 1992 החליטה הממשלה לפעול להפסקת הסדר הפנסיה התקציבית לגבי עובדים חדשים ולבטח את זכויותיהם בפנסיה של עובדים אלה במסגרת קרן פנסיה צוברת.
אנה שניידר: לאור העלות הגבוהה לתקציב המדינה וההיקף העצום של ההתחייבות האקטוארית בשל הפנסיה התקציבית, יש חשיבות רבה לביצוע החלטה זו.
אנה שניידר: העברת נושאי משרה ברשויות השלטון, ראשי רשויות וסגניהם או ראשי מועצות דתיות וסגניהם לפנסיה צוברת, תסייע ותקדם את היכולת של הממשלה להעביר את כל העובדים החדשים במגזר הציבורי מפנסיה תקציבית לפנסיה צוברת.
יוסי כץ: יובל רחלבסקי, בבקשה.
יובל רכלבסקי: אני נמצא פה באי נוחות מסוימת מכיוון שמצד אחד אני חושב שאנחנו צריכים להביע את עמדתנו ובאיזשהו מקום צריכה להיות הפרדה בין הדרג המקצועי של הממשלה ובין הנבחרים וחברי הכנסת.
יובל רכלבסקי: לכן יש בדיון הזה אי נוחות מסוימת, שאני חייב להצביע עליה.
יובל רכלבסקי: יחד עם זאת אני רוצה לתאר את הסיטואציה שאנחנו נמצאים בה וברשות
יובל רכלבסקי: כם אני אפתח בדברים שקראה היועצת המשפטית.
יובל רכלבסקי: הממשלה והכנסת הולכות על מהלך גדול שהוא מעבר מפנסיה תקציבית לפנסיה צוברת.
יובל רכלבסקי: הנושא הזה הוכר כנושא כבד ברמה מקרו-כלכלית ועל כן נכנסו למהלך, שהוא מהלך מתמשך.
יובל רכלבסקי: חבר הכנסת חיים כץ מכיר את זה עוד מתחילת שנות התשעים, כאשר הנושא עלה במסגרת הסכמי מסגרת עם שלום גרנית, לאחר מכן נכנסנו לוועדות והתהליך קיבל תאוצה רק בסוף שנות התשעים.
יובל רכלבסקי: ראינו שהנבחרים צריכים להיות הרבה פעמים החלוץ לפני המחנה, ועל כן היה חשוב לעשות את השינוי הזה ביחס לבכירים בממשלה, ביחס לנבחרים, שבסמכות הכנסת לקבוע את שכרם, אם אלה חברי הכנסת, שופטים ונבחרים אחרים ולכן ראינו לנכון להגיב על הצעת החוק הזאת.
יובל רכלבסקי: במארס 99' סיימנו את הדיונים על המעבר מפנסיה תקציבית לפנסיה צוברת והשירות הציבורי.
יובל רכלבסקי: ב-3 במארס יוסי קוצ'יק ואני, מטעם נציבות שירות המדינה וכאחד המעורבים במשא ומתן, חתמנו על ההסכם מול שלמה שני וההסתדרות, אותו הסדר שכלל שני מהלכים: מהלך אחד שקובע שהפנסיה התקציבית בשירות הציבורי תתבטל לגבי עובדים חדשים, הטבות והסדרים לעובדים שהיו בתקופת מעבר, כולל מעבר מעובדים ארעיים לעובדים תקניים בשירות המדינה ומדובר על 2000 משרות שהיו מעורבות בהסדר הזה והשלטון המקומי, שעבד על פי חוק הגמלאות אבל לא מתוקף החוק אלא הצמיד את עצמו לחוק הגמלאות, חתם על הסכם שהפסיק את הפנסיה התקציבית לעובדים חדשים.
יובל רכלבסקי: התיקון היה אמור לפעול מיידית.
יובל רכלבסקי: בפועל, ההסתדרות, בגלל העיכוב בממשלה, עיכבה את יישום ההסכם בשלטון המקומי והגישה פניה לבית הדין לעבודה לעצור את זה.
יובל רכלבסקי: מתנהל דיון משפטי ומאחר ופסק הדין יימסר עד ספטמבר או אוקטובר, יש כרגע עיכוב בשלטון המקומי.
יובל רכלבסקי: למעשה יש הסכם חתום שלא מותנה בתיקון חוק הגמלאות בכנסת.
יובל רכלבסקי: גם שם יש הטבות נוספות לעובדים, שכרגע לא מופעלות.
יובל רכלבסקי: הרחיבו את הבסיס הפנסיוני לצבירה לגבי עובדים פעילים, דהיינו עובדים ותיקים, כך שכל עובד ותיק שהיה בפנסיה תקציבית, ימצא את עצמו ביציאה לגמלאות עם פנסיה תקציבית על המשכורת הקובעת, ימצא את עצמו עם צבירה כפי שהוא יצבור מעכשיו וקדימה על פי ההסדרים של עמיתים חדשים לקרנות צוברות על מרכיב עבודה נוספת, שעות נוספות, פרמיות, כוננויות וכיוצא בכך וקופת גמל על החזרי הוצאות, כפי שקיים כרגע.
יובל רכלבסקי: גם מבחינתנו, ההסדרים שהכנו לגבי נבחרים ובכירים בשירות המדינה, כל המנכ"לים שנכנסים לשירות לאחר 96', נכנסים על פנסיה צוברת או ביטוח מנהלים ואינם רשאים לחזור לפנסיה תקציבית.
יובל רכלבסקי: יתר על כן, גם מנכ"לים שהיו עובדי מדינה והיו להם זכויות והיה מקובל הסדר רציפות ורכישת שנים לעבר, הנושא הזה ניטל מהם והם אינם רשאים לעשות את זה.
יובל רכלבסקי: הכלל היה שאם מנכ"ל עזב וחזר, ניתנה לו תקופת המשכיות של מקסימום שלושה חודשים, ואם הוא עבר את שלושת החודשים, חל לגביו הכלל החדש.
יובל רכלבסקי: אני אומר שלושה חודשים כי הם מקבילים לשנה, שנקבעה כאן לגבי הנבחרים.